Държавен вестник, бр. 19, 2012 г., стр. 63

БРОЙ  19	
Д Ъ Р Ж А В Е Н  В Е С Т Н И К 	
СТР.  63  
ределя общата, отрасловата и специфичната 
задължителна професионална подготовка за 
професията, както и задължителната чуждо-
езикова подготовка по професията и избира-
емата подготовка. 
(3) Съдържанието на всеки вид задължи-
телна професионална подготовка по ал. 2 
включва:
1. необходимите професионални компе-
тенции (знания, умения и професионално-
личностни качества);
2. тематичните области, от които се фор-
мира съдържанието на учебните предмети/
модули.
Чл. 5. С ДОИ по чл. 1 се определят и вхо-
дящото минимално образователно равнище, 
описанието на професията, целите на обуче-
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработването и утвърждаването на учеб-
ните планове и учебните програми по чл. 3. 
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на 
обнародването є в „Държавен вестник“. 
Министър: Сергей Игнатов
Приложение 
към чл. 2
Държавно образователно изискване за придо-
биване на квалификация по професията „Ма-
никюрист-педикюрист“
Професионално направление:
815
Фризьорски и козметични услуги
Наименование на професията:
815030
Маникюрист-педикюрист
Специалност:
Степен на профе-
сионална квали-
фикация
8150301 Маникюр, педикюр 
и ноктопластика
Втора
1. Входни характеристики
1.1. Изисквания за входящо минимално об-
разователно равнище за ученици и лица, навър-
шили 16 години
За придобиване на втора степен на професи-
онална квалификация по професията „Mаникю-
рист-педикюрист“ от Списъка на професиите за 
професионално образование и обучение по чл. 6, 
ал. 1 ЗПОО (утвърден със Заповед на министъра 
на образованието, младежта и науката № РД-
09-413 от 12.05.2003 г., изм. и доп. със Заповед 
№ РД-09-04 от 8.01.2004 г., Заповед № РД-09-34 от 
22.01.2004 г., Заповед № РД-09-255 от 9.04.2004 г., 
Заповед № РД-09-274 от 18.02.2005 г., Заповед 
№ РД-09-1690 от 29.09.2006 г., Заповед № РД-
09-828 от 29.06.2007 г., Заповед № РД-09-1891 от 
30.11.2007 г., Заповед № РД-09-298 от 19.02.2009 г., 
Заповед № РД-09-1803 от 29.10.2009 г., Заповед 
№ РД-09-621 от 18.05.2010 г., Заповед № РД-
09-1728 от 1.12.2010 г., Заповед № РД-09-748 от 
13.06.2011 г., Заповед № РД-09-1805 от 9.12.2011 г.) 
входящото минимално образователно равнище е:
 – за ученици – завършено основно образова-
ние или завършен клас от средното образование 
при срок на обучението до 4 години (рамкова 
програма Б) или завършено основно образова-
ние при срок на обучението 4 години (рамкова 
програма В);
 – за лица, навършили 16 години – завършен 
клас от средното образование или завършено 
средно образование при срок на обучението 1 
година (рамкова програма Б) или завършено 
основно образование при срок на обучението 4 
години (рамкова програма В).
1.2. Изисквания за входящо квалификационно 
равнище или професионален опит
За обучение по професията „Mаникюрист-
педикюрист“ с придобиване на втора степен 
на професионална квалификация не се изисква 
предишна професионална квалификация по други 
сродни професии.
За лица с професионален опит по професията 
е необходимо надграждащо обучение, включващо 
усвояване на компетенции, които кандидатът 
за обучение не притежава. Съдържанието на 
обучението се определя след сравнение на ком-
петенциите и резултатите от ученето, описани в 
държавните образователни изисквания (ДОИ) за 
придобиване на квалификация по професии, и 
Европейската квалификационна рамка за учене 
през целия живот (ЕКР).
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Mаникюрист-педикюристът извършва следни-
те основни трудови дейности: предоставя детайлна 
информация на клиента за предлаганите услуги и 
продукти; диагностицира моментното състояние 
на нокътната структура и кожата на ръцете или 
краката, за да се прeдложи най-подходящата и 
безопасна за здравето услуга; консултира клиен-
тите при избора на услуга; предоставя услугите 
маникюр, педикюр и ноктопластика; поддържа 
удължените нокти периодично чрез коригиране 
и балансиране, прави козметични корекции при 
проблемни нокти по специално разработени 
методики; лакира и декорира ноктите на ръцете 
или краката; познава и прилага установените 
стандарти за обслужване в сектора „Услуги за 
личността“; познава и прилага нормативните 
документи за работа с козметични препарати в 
обекти с обществено предназначение; дава пре-
поръки и консултира клиента как да се грижи 
за ръцете и краката в домашни условия.